อายุ 48 ประจำเดือนมาครั้งสุดท้าย 1 พ.ย 2562 มีเพสสัมพันธ์ 5,8,11,14,24 ตรวจการตั้งครรภ์ขี้น1 ขีด ล่าสุดตรวจวันที่ 4/1/2563 ก็ขึ้น1 ขึ้น ทั้งสองครั้ง เลยไม่แน่ใจว่าท้องไหมคะ
สวัสดีค่ะ หากอายุ 48 ปีแล้ว โอกาสในการตั้งครรภ์นั้นถือว่ามีน้อยมาก คือประมาณแค่ 1% เท่านั้น ดังนั้น การที่ประจำเดือนไม่มา หากได้ตรวจหาการตั้งครรภ์แล้วไม่พบ ก็แสดงว่าไม่ได้เกิดจากการตั้งครรภ์ แต่น่าจะเป็นอาการของวัยใกล้หมดประจำเดือนได้ ซึ่งจะพบได้ในช่วงวัย 40 ปีขึ้นไปค่ะหลังจากนี้ แนะนำควรลองสังเกตอาการดูว่า มีอาการต่างๆ ของวัยใกล้หมดประจำเดือนหรือไม่ เช่น ร้อนวูบวาบ ไม่สบายตัว มีเหงื่อออกในตอนกลางคืน นอนไม่หลับ ผิวแห้ง หนังศีรษะบาง ผมร่วง ช่องคลอดแห้ง คัน เจ็บเวลามีเพศสัมพันธ์ ปัสสาวะบ่อย ปัสสาวะเล็ด อ้วนขึ้น ไม่มีสมาธิ อารมณ์แปรปรวน หงุดหงิดง่าย วิตกกังวล ขาดความมั่นใจ เป็นต้น หากมีอาการ ก็ควรปรึกษาแพทย์ค่ะอย่างไรก็ตาม เนื่องจากโอกาสในการตั้งครรภ์ยังอาจมีได้ แม้จะน้อยมาก ก็ควรใช้ถุงยางอนามัยป้องกัน หรือใช้วิธีการหลั่งนอกก็ได้ค่ะ แต่ไม่แนะนำให้ทานยาคุมกำเนิดหรือฉีดยาคุม เพราะจะทำให้ร่างกายได้รับฮอร์โมนต่อเนื่อง อาจส่งผลต่อการเกิดโรคต่างๆ เช่น มะเร็งเต้านม มะเร็งเยื่อบุโพรงมดลูกได้